ȘCOALA DE VARĂ A INTELIGENȚELOR MULTIPLE                                                 PLAN DE ACTIVITATE

Școala Gimnazială ”Vasile Cîrlova” Târgoviște
Profesor Gusti Florentina
Titlul activității:
„Copilăria sub lupa matematicii – modalități de a dezvolta inteligența logico-matematică”
Grup-țintă:
Elevi din clasele a V-a și a VI-a
Durata:
90 minute
Locația:
Sala de clasă / bibliotecă / laborator de matematică

1. Scopul activității:
            Dezvoltarea și stimularea inteligenței logico-matematice la elevi prin activități ludice, interactive și interdisciplinare, care să le valorifice experiențele din copilărie și să creeze o punte între matematică și viața cotidiană.
2. Obiective:
La finalul activității, elevii vor fi capabili:
· Să aplice concepte matematice de bază (operații, logică, proporții, estimări) în contexte ludice și cotidiene.
· Să rezolve probleme și jocuri logice, lucrând individual și în echipă.
· Să argumenteze alegerile făcute în cadrul activităților, demonstrând gândire critică și raționament logic.
· Să își exprime creativitatea în proiectarea unor jocuri sau activități care implică elemente matematice.

3. Mijloace de realizare / Activități propuse:
Activitatea 1: „Matematica din copilărie” – Brainstorming
– Discuție ghidată despre jocuri ale copilăriei care implică numărat, măsurat, comparat (ex: elasticul, șotron, pititea cu numărătoare etc.)
– Întrebări orientative: „Ce jocuri jucați care implicau numere?”, „Cum foloseam matematica fără să ne dăm seama?”

Activitatea 2: „Jocuri logice și de strategie”

– Grupuri de 2-3-4-5 elevi
– Jocuri propuse:
· ŞAHUL (Shah=Rege în limba persană)
Este un joc de strategie între doi jucători.A apărut in a doua jumătate a secoluluial XV-lea în sudul Europei, însă a avut la bază un joc similar mai vechi din India.Se joacă după reguli întreţinute de „ Federaţia internaţională de Şah”.
Tradiţia competiţiilor organizate de Şah a început în secolul al XIX-lea. Astăzi şahul este un sport recunoscut de „Comitetul Internaţional Olimpic”.
În România, cea mai cunoscută campioană în domeniul şahului este Elisabeta Polihroniade, fosta campioană natională şi olimpică la Sah şi este un mare maestru internaţional.
Regulile de Şah le gaseşti şi aici http://ro.wikipedia.org/wiki/%C8%98ah_%28joc%29
· Remi (Rummy)
Este un joc cu piese (numite şi pietre) pentru 2, 3 sau mai multe persoane, inventat în Palestina, în jurul anului 1930 de Ephraim Hertzano ( care era născut în România).
· Go :
Este un joc strategic pentru 2 jucători, avându-şi originea undeva în China între anii 2000 î.e.n şi 200 î.e.n. Este un joc complex comparabil cu şahul.
·  Domino :
Jocul provine din China şi a intrat în lumea Vestică în secolul al XVIII-lea. Istoricii cred că denumirea vine de la piesele originale care erau din fildeş alb pe faţă cu spatele vopsit negru – aspect de mantie cu glugă numită „domino”.
Se joacă în două sau mai multe persoane ce folosesc corpuri mici dreptunghiulare facute din plastic sau lemn.
 

· Puzzle:
Jocul de puzzle sau reconstruirea unei imagini sau a unui obiect cu ajutorul a numeroase piese (diferite ca forma şi culoare) ce se pot intercala.
Jocul poate avea de la 4-9 piese până la mii de piese, mărind dificultatea jocului şi interesul pasionaţilor. Originar, în limba engleză, puzzle denumeşte orice joc sau problemă care solicită ingeniozitate, logică, perspicacitate, perseverenţă şi memorie vizuală a jucătorului.
Alte jocuri ;
· Sudoku pentru începători
       Pentru a juca Sudoku pentru începători, iată câteva resurse utile:
· OnlineSudoku.ro: Oferă un joc de Sudoku simplu pentru începători, unde poți verifica răspunsurile și corecta greșelile. 
· ecursuri.ro: Oferă o versiune online de Sudoku pentru începători, subliniind că cel mai bun mod de a învăța este să exersezi. 
· sudokuonline.eu: Permite alegerea nivelului de dificultate, inclusiv opțiuni pentru începători. 
· sudokuonline.eu: Oferă și un server de Sudoku online, unde poți juca Sudoku pentru începători. 
· Tangram – formarea unor obiecte din forme geometrice

· Ghicitori matematice
· „Cutia cu provocări”: carduri cu probleme de logică și estimare
· Monopoly
· Investitor
· Activity junior
· 50 de hărți mentale
· Table
Activitatea 3: „Creează-ți propriul joc matematic”
– Elevii, în echipe, proiectează un joc simplu care implică numărat, calcule sau logică, inspirat din copilăria lor (ex: un joc de tip board game, o vânătoare de comori cu indicii matematice etc.)
– Se prezintă jocurile în fața clasei
4. Evaluarea activității:
· Evaluare formativă: Observarea comportamentului elevilor în timpul lucrului în echipă, a implicării și a modului de gândire logică.
· Feedback oral: Discuție finală despre ce au învățat, ce le-a plăcut și cum pot folosi matematica în viața reală.
· Autoevaluare: Fiecare elev completează o fișă scurtă cu întrebări-reflecție (Ex: Ce activitate ți-a plăcut cel mai mult? Ce ai descoperit nou?).
5. Concluzii:
      Activitatea a urmărit apropierea elevilor de matematică într-un mod atractiv și creativ, plecând de la universul familiar al copilăriei. Prin joc și colaborare, elevii au descoperit că gândirea logică și rezolvarea de probleme pot fi dezvoltate și în afara manualului, în contexte practice și ludice. Astfel, inteligența logico-matematică a fost stimulată prin implicare activă, raționament și creativitate.

